**LĒMUMS**

Liepājā

|  |  |
| --- | --- |
| 2023. gada 16. novembrī |  Nr.389/12(prot. Nr.12, 9.§) |

Par sadarbības līguma noslēgšanu

ar Latvijas Investīciju un attīstības

aģentūru

Ministru kabineta 2023. gada 13. jūlija noteikumi Nr.407 “Eiropas Savienības kohēzijas politikas programmas 2021.-2027. gadam 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.1. pasākuma “Atbalsts MVU inovatīvas uzņēmējdarbības attīstībai” īstenošanas noteikumi” paredz, ka šī finansējuma saņēmējs, kas ir Latvijas Investīciju un attīstības aģentūra (LIAA), sadarbojoties ar pašvaldību veido pārstāvniecību un izveido inkubācijas atbalsta sniegšanas vienību. Lai nodrošinātu biznesa inkubatora darbību Liepājā, kā arī, pamatojoties uz Pašvaldību likuma 4. panta 12. punktu, izskatot Liepājas valstspilsētas pašvaldības domes pastāvīgās Attīstības komitejas 2023. gada 9. novembra lēmumu (sēdes protokols Nr.11) un pastāvīgās Finanšu komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Noslēgt sadarbības līgumu ar Latvijas Investīciju un attīstības aģentūru par pārstāvniecības izveidošanu Liepājā (pielikumā).

2. Noteikt nomas maksu par pašvaldības telpu nomu Dārza ielā 4/8, Liepājā saskaņā ar nekustamā īpašuma vērtētāja noteikto nomas maksu 4,84 *euro* par kv.m.

3. Liepājas valstspilsētas pašvaldības iestādei “Liepājas Nekustamā īpašuma pārvalde”, slēdzot līgumu par telpu nomu Dārza ielā 4/8, Liepājā ar Latvijas Investīciju un attīstības aģentūru, piemērot 20% atlaidi no nekustamā īpašuma vērtētāja noteiktās nomas maksas.

4. Pilnvarot Liepājas valstspilsētas pašvaldības izpilddirektoru parakstīt lēmuma 1. punktā minēto sadarbības līgumu.

5. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētājam, Domes priekšsēdētāja vietniekam, Izpilddirektora birojam, Attīstības pārvaldei, Juridiskajai daļai, Finanšu pārvaldei, Liepājas Nekustamā īpašuma pārvaldei |